5 Kakabsat, saanen a masapul a maisurat kadakayo ti maipapan kadagiti tiempo ken panawen.2 Ta talaga nga ammoyon nga umay ti aldaw ni Jehova*+ iti eksakto a tiempo, kas iti mannanakaw iti rabii.+3 Inton ibagbagada: “Talna ken talged!” pagammuan ta dumtengto ti kellaat a pannakadadaelda,+ kas iti panagpasikal ti masikog, ket didanto pulos makalisi.4 Ngem awankayo iti sipnget, kakabsat, isu a dikayto makigtot iti dayta nga aldaw a kas iti pannakabigla dagiti mannanakaw no aglawagen,5 ta aminkayo ket annak ti lawag ken annak ti aldaw.+ Awantayo iti rabii wenno iti sipnget.+6 Isu a saantay koma a maturog a kas iti ar-aramiden ti dadduma,+ no di ket agtalinaedtayo a siririing+ ken sipupuot.+7 Ta dagidiay maturog, maturogda iti rabii, ket dagidiay agbartek, nabartekda iti rabii.+8 Ngem datayo nga adda iti aldaw, agtalinaedtayo koma a sipupuot ket isuottayo ti proteksion ti barukong nga isu ti pammati ken ayat agraman ti namnama ti pannakaisalakan a kas helmet+9 ta saannatayo a pinili ti Dios tapno aglak-am iti pungtotna, no di ket tapno maisalakan+ babaen ken Apotayo a Jesu-Kristo.10 Natay para kadatayo,+ tapno uray no siririingtayo wenno matmaturogtayo,* agbiagtayo koma a maikaykaysa kenkuana.+11 Gapuna, itultuloyyo ti agpipinnaregta* ken agpipinnabileg+ a kas iti agdama nga ar-aramidenyo.12 Kiddawenmi kadakayo, kakabsat, nga ipakitayo ti respeto kadagidiay agbambannog para kadakayo ken mangidadaulo kadakayo iti panagserbi iti Apo ken mangbalbalakad kadakayo;13 ken ipakitayo kadakuada ti naisangsangayan a konsiderasion ken ayat gapu iti trabahoda.+ Agbalinkayo a mannakikappia iti sabsabali.+14 Ngem balakadandakayo, kakabsat, a pakdaaranyo* dagiti nagulo,+ liwliwaenyo dagiti malidliday,* patibkerenyo dagiti nakapuy, agbalinkayo a naanus iti amin a tao.+15 Siguraduenyo nga awan kadakayo ti agibales iti dakes nga inaramid ti sabali,+ no di ket kanayon nga aramidenyo ti naimbag iti sabsabali ken iti amin.+16 Kanayon nga agragsakkayo.+17 Itultuloyyo ti agkararag.+18 Agyamankayo gapu iti amin a banag.+ Daytoy ti pagayatan ti Dios kadakayo a pasurot ni Kristo Jesus.19 Diyo iddepen ti apuy ti espiritu.+20 Diyo laisen dagiti padto.+21 Siguraduenyo ti amin a banag;+ kumpetkayo a siiirut iti nasayaat.22 Adaywanyo ti tunggal kita ti kinadakes.+23 Sapay koma ta ti Dios ti talna ket pagbalinennakayo a naan-anay a nasantuan iti panagserbiyo kenkuana. Ken sapay koma ta ti intero nga espiritu ken kararua* ken bagiyo ket agtalinaed a nasalun-at ken awan pakababalawanna iti kaadda ni Apotayo a Jesu-Kristo.+24 Matalek daydiay mangay-ayab kadakayo, ket sigurado nga aramidennanto dayta.25 Kakabsat, itultuloydakami nga ikararagan.+26 Kablaawanyo ti amin a kakabsat iti nasantuan nga agep.27 Iti nagan ti Apo, ibilinko kadakayo nga ibasayo daytoy a surat iti amin a kakabsat.+28 Adda koma kadakayo ti nagpaiduma a kinaimbag ni Apotayo a Jesu-Kristo.
ilo_Latn